OpenLLM-France/wikimedia huggingface dataset:
# Jean-Baptiste Daviais

Jean-Baptiste Daviais, bet ganet e Reudied (Liger-Atlantel) d'an 21 a viz Gouere 1878 ha marvet e kamp-bac'h nazi Dachau (Alamagn) d'an 9 a viz Genver 1945, a oa ur rezistant naonedat.
Aet eo e anv d'ul liorzhig e kreiz-kêr Naoned, ha d'ur blasenn e Reudied. Roet e oa ivez anv Jean-Baptiste Daviais d'ul laz-kanañ naonedat, ha d'ur bodad savadurioù melestradurezh eus Kuzul-departamant al Liger-Atlantel, e Naoned.
# Jean-Baptiste Colbert, markiz Seignelay

Jean-Baptiste Antoine Colbert, markiz Seignelay ha Châteauneuf-sur-Cher, baron Lignières a zo ganet d'ar 1añ a viz Du 1651 ha marvet d'an 3 a viz Du 1690.
Ur politikour gall e oa. Mab Jean-Baptiste Colbert e oa
a vo kavet e Wikimedia Commons.
# Jean-Baptiste Corlobé

Jean-Baptiste Corlobé (16 a viz C'hwevrer 1904 - 17 a viz Mae 1988) a oa un arzour breizhat eus Lokmaria-Kaer.
Da 11 vloaz ez eas d'ar skolaj Sant Frañsez Zavier, e Gwened. Eno e reas anaoudegezh gant an engravour Jean Frélaut. Kentelioù tresañ ha livañ a gemeras e-pad meur a vloaz, met ne voe ket lezet gant e dud da vont da skol an Arzoù-Kaer. Da 18 vloaz en em lakaas da labourat gant e dad, d'ober micher an istr. War e amzer vak, avat, e talc'has da livañ. Kalz a daolennoù hag a dresadennoù en deus savet. Gantañ e voe krouet unan eus gwerennoù-livet iliz Lomaria-Kaer. Gantañ ivez, asambles gant e genvroad Efflam Koed Skaù, e voe krouet ardamezioù ar gumun. Tik e oa gant ar c'hoariva, gant an istor ha gant ar brezhoneg, hini Bro-Gwened. Skrivet en deus ul levrig diwar-benn Lokmaria-Kaer ha kalz a bennadoù e kannadig ar gumun pe hini ar barrez.

## Notennoù

* ↑ Locmariaquer, ses mégalithes et son histoire, J.B. Corlobé, 40 p., Moullerezh Saint Joseph, Grimault, Gwened.

### Liamm diavaez

* Locmariaquer Info
# Jean-Baptiste Joseph Debay

Jean-Baptiste Joseph Debay, lesanvet Debay ar mab, bet ganet d’an 30 a viz Eost 1802 e Naoned hag aet d’an Anaon e 1862 e Pariz, a oa ur c’hizeller breizhat.
Mab e oa d'ar c'hizeller belgiat Jean-Baptiste Joseph De Bay, lesanvet Debay an tad, ha breur henañ d'ar c'hizeller ha livour Auguste Hyacinthe Debay.
Ober a reas e studi e Skol an Arzoù-Kaer e Pariz etre 1824 ha 1829. Mont a reas Priz Roma gantañ e 1829, ha neuze e voe degemeret e Villa Medici etre 1830 ha 1834.

## Un nebeud oberennoù

* Penn an tisaver Mathurin Crucy
* Anna Vreizh eus Rouanezed Frañs ha Merc'hed Brudet
* Delwenn ar Marichal Nicolas Charles Oudinot e Bar-le-Duc
* Delwenn ar Jeneral Pierre Cambronne e Naoned
# Jean-Baptiste Hachème

Jean-Baptiste Hachème (Porto-Novo, 24 Mezheven 1929 – Cotonou, 3 Mae 1998) a oa un ifiser e Lu Dahomey (Benin hiziv).
Goude an taol-Stad a-enep Christophe Soglo e voe e penn ar Stad eus an 18 d'an 19 a viz Kerzu 1967.
g • ka • kePrezidanted Benin :
| Republik Dahomey | Hubert Maga • Christophe Soglo • Sourou-Migan Apithy • Justin Ahomadegbé • Tahirou Congacou • Christophe Soglo • Jean-Baptiste Hachème • Maurice Kouandété • Alphonse Alley • Émile Derlin Zinsou • Maurice Kouandété • Paul-Émile de Souza • Hubert Maga • Justin Ahomadegbé • Mathieu Kérékou |
| Republik-pobl Benin | Mathieu Kérékou |
| Republik Benin | Mathieu Kérékou • Nicéphore Soglo • Mathieu Kérékou • Thomas Boni Yayi • Patrice Talon |
# Jean-Baptiste Le Fournier

Jean-Baptiste Le Fournier, pe Lefournier (8 Kerzu 1778 - 22 Kerzu 1838) a oa levrier ha mouller e Brest en XIX$^{vet}$ kantved.
Ganet e voe e Agon (hiziv Agon-Coutainville, e-kichen Coutances, e Normandi), mab d'ur c'habiten beuzet er mor da vare an Dispac'h gall. Advabet e voe gant e eontr Alain Le Fournier (1750-1814) a oa o chom e Brest. Labourat a reas gant e eontr evel levrier, embanner ha mouller. E 1813 e voe adprenet ganto ar stal dalc'het gant intañvez Romain Malassis, mouller er Ru Vras (hiziv straed Louis Pasteur) e Brest. Kenlabourat a reas Jean-Baptiste Le Fournier gant e genderv Pierre-Clair Deperiers. Mervel a reas e Brest e miz Kerzu 1838. Kendalc'het e voe gant ar stal gant e intañvez, Étiennette Moreau, ha goude gant o mab anvet Jean-Baptiste ivez, betek 1877. Gant Jean-Baptiste ar mab e voe savet ar gazetenn L'Océan e 1846, ha moullet e voe gantañ betek e varv e 1877.
Embann ha moullañ a reas Jean-Baptiste Le Fournier (an tad) levrioù ha kartennoù evit ar Morlu, evel Problèmes d'astronomie nautique et de navigation gant Charles Guépratte, ha levrioù a bep seurt, koulz e galleg evel e brezhoneg. E-touez al levrioù embannet gant ar stal Le Fournier e ranker menegiñ levrioù brezhonek evel geriadurioù Amable-Emmanuel Troude pe re ar Gonideg, pe oberennoù Gab Milin Betek deroù an XX$^{vet}$ kantved e veze lennet an anv Lefournier war golo levrioù, evel da skouer ar C'hollokoù brezhoneg ha galleg adembannet meur a wech "en ti dalc'het gwechall gant an Ao. A. Lefournier".

## Levrlennadur

* Joseph Ollivier, Catalogue bibliographique de la chanson populaire bretonne - Imprimeurs et Editeurs de chanson populaire sur feuilles volantes, Annales de Bretagne et des Pays de l'Ouest, 1941, niv. 48-3-4, pp. 294–303

## Notennoù

* ↑ Brest et la langue bretonne au XIXe siècle : La colonie française face à l’observation de la sociolinguistique historique, kounskrid master gant Cyrille Maréchal, Skol-veur Breizh-Izel, 2013
* ↑ Colloque français & breton ou nouveau vocabulaire, 12$^e$ édition, Brest-Quimper, 1915
# Jean-Baptiste Le Gras

Jean-Baptiste Le Gras a oa bet eskob Treger eus 1572 da 1583.

## Buhez

Genidik e oa eus Sant-Brieg.
Dominikan e oa, hag anvet e voe da eskob Treger d'ar 4 Gouere 1572, war-lerc'h Claude de Kernevenoy.
E-kerzh e eskobelezh, ur gorventenn a skoas meur a dour-iliz e Breizh d'ar 15 Genver 1579, en o mesk re Sant-Brieg ha Landreger.
Jean-Baptiste Le Gras a oa aet da Anaon d'an 22 C'hwevrer 1583.
François de la Tour a oa deuet war e lerc'h war gador eskopti Treger.

## Levrlennadur

* Pierre Barbier : Le Trégor historique et monumental. Les Presses bretonnes. Saint-Brieuc. 1960
* Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
# Koukal Gabon

Koukal Gabon :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Cuculiformes |
| Kerentiad : | Cuculidae |
| Genad : | Centropus |
| Anv skiantel ||
| Centropus anselli Sharpe, 1874 ||
| D'ar vevoniezh e tenn ar pennad-mañ. ||
Koukal Gabon (Centropus anselli) a zo ur spesad evned eus kerentiad ar c'hCuculidae.

## Annez

Bevañ a ra al labous er geunioù izel eus kreisteiz Kameroun da walarn Angola ha kreiz RDK.

## Daveennoù

* ↑ Centropus anselli war al lec'hienn Avibase.
# Koukoug Afrika

Koukoug Afrika :
| Ur goukoug Afrika. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Cuculiformes |
| Kerentiad : | Cuculidae |
| Genad : | Cuculus |
| Anv skiantel ||
| Cuculus gularis Stephens, 1815 ||
| D'ar vevoniezh e tenn ar pennad-mañ. ||
Ar goukoug Afrika a zo un evn, Cuculus gularis an anv skiantel anezhañ.

## Annez

Bevañ a ra al labous en Afrika, en un takad hag a ya eus Gambia ha Senegal da Somalia ha Suafrika.

## Liamm diavaez

* Cuculus gularis war al lec'hienn Avibase.

## Notennoù ha daveennoù

* ↑ Fichenn eus Birdlife
# Koukal Senegal

Koukal Senegal :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Cuculiformes |
| Kerentiad : | Cuculidae |
| Genad : | Centropus |
| Anv skiantel ||
| Centropus senegalensis (Linnaeus, 1766) ||
| D'ar vevoniezh e tenn ar pennad-mañ. ||
Koukal Senegal (Centropus senegalensis) a zo ur spesad evned eus kerentiad ar c'hCuculidae.

## Annez

Bevañ a ra al labous en Afrika$^,$.
a vo kavet e Wikimedia Commons.

## Daveennoù

* ↑ Centropus senegalensis war al lec'hienn Avibase.
* ↑ Centropus senegalensis war al lec'hienn BirdLife International.
# Koukal du

Koukal du :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Cuculiformes |
| Kerentiad : | Cuculidae |
| Genad : | Centropus |
| Anv skiantel ||
| Centropus grillii Hartlaub, 1861 ||
| D'ar vevoniezh e tenn ar pennad-mañ. ||
Ar c'houkal du (Centropus grillii) a zo un evn hag a vev en Afrika.
# Koukal gell

Koukal gell :
| Centropus andamanensis. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Cuculiformes |
| Kerentiad : | Cuculidae |
| Genad : | Centropus |
| Anv skiantel ||
| Centropus andamanensis Beavan, 1867 ||
| D'ar vevoniezh e tenn ar pennad-mañ. ||
Ar c'houkal gell a zo ur spesad evned, Centropus andamanensis an anv skiantel anezhañ.

## Boued

Bevañ a ra diwar amprevaned a bep seurt, glazarded, krank ha raned bihan.

## Annez

Kavout a reer ar spesad en Inizi Andaman dreist-holl.

## Liammoù diavaez

* (en) Centropus andamanensis war al lec'hienn BirdLife International.
* (en) Centropus andamanensis war lec'hienn an International Union for Conservation of Nature (IUCN).

## Notennoù ha daveennoù

* ↑ (en) Roadennoù IOC World Bird List diwar-benn Centropus andamanensis.
a vo kavet e Wikimedia Commons.
# Koukoug

Koukouged :
| Ur goukoug safarus ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Cuculiformes |
| Kerentiad : | Cuculidae |
| D'ar vevoniezh e tenn ar pennad-mañ. ||
Ar c'houkouged a zo evned er c'herentiad Cuculidae.

## Spesadoù

Evit ur roll leun, gwelet ar pennad: Cuculidae
E-touez ar spesadoù koukouged emañ:
* ar goukoug safarus (Clamator glandarius)
* ar goukoug beg melen (Coccyzus americanus)
* ar goukoug beg du (Coccyzus erythropthalmus)
* Cacomantis pallidus
* ar goukoug-Eurazia (Cuculus canorus), an hini a vev e Breizh.

## Yezh

* ur vi-koukoug a zo ur fazi moullañ
* koach-koukoug a zo ur c'hoari bugale

## Gwelet ivez

* Cuculidae
# Koukal kof gwenn

Koukal kof gwenn :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Cuculiformes |
| Kerentiad : | Cuculidae |
| Genad : | Centropus |
| Anv skiantel ||
| Centropus leucogaster (Leach, 1814) ||
| D'ar vevoniezh e tenn ar pennad-mañ. ||
Ar c'houkal kof gwenn a zo ur spesad evned, Centropus leucogaster an anv skiantel anezhañ.
Anvet e voe Polophilus leucogaster (kentanv) da gentañ-penn (e 1814) gant al loenoniour saoz William Elford Leach (1791-1836).

## Boued

Bevañ a ra diwar amprevaned, kevnid ha raned bihan hag a bak diwar an douar.

## Annez hag isspesadoù

Ar spesad a gaver an tri isspesad anezhañ en Afrika ar C'hornaoueg hag ar C'hreiz :
* Centropus leucogaster efulenensis, e mervent Kameroun ha Gabon,
* C. l. leucogaster, eus kreisteiz Senegal ha Ginea-Bissau da c'hevred Nigeria,
* C. l. neumanni, e biz Republik Demokratel Kongo.

## Liammoù diavaez

* (en) Centropus leucogaster war al lec'hienn BirdLife International.
* (en) Centropus leucogaster war lec'hienn an International Union for Conservation of Nature (IUCN).

## Notennoù ha daveennoù

* ↑ (en) Roadennoù IOC World Bird List diwar-benn Polophilus leucogaster.
a vo kavet e Wikimedia Commons.
# Koukal abrant gwenn

Koukal abrant gwenn :
| Ur c'houkal abrant gwenn e Tanzania. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Cuculiformes |
| Kerentiad : | Cuculidae |
| Genad : | Centropus |
| Anv skiantel ||
| Centropus superciliosus Hemprich & Ehrenberg, 1828 ||
| D'ar vevoniezh e tenn ar pennad-mañ. ||
Ar c'houkal abrant gwenn a zo ur spesad evned eus kerentiad ar c'hCuculidae. Centropus superciliosus an anv skiantel anezhañ.

## Annez hag isspesadoù

Al labous a vev an tri isspesad anezhañ — Centropus superciliosus loandae, Centropus superciliosus sokotrae ha Centropus superciliosus superciliosus — en Afrika, Yemen ha Sokotra ivez.

## Liamm diavaez

* Fichenn eus Birdlife

## Notennoù ha daveennoù

* ↑ Centropus superciliosus war al lec'hienn Avibase.
# Koukeg

Ur rannyezh nabaek eo ar c'houkeg (kuka) eus familh ar yezhoù nilez-saharek komzet e Tchad.

## Gwelet ivez

* Nabaeg
* Yezhoù soudanek ar c'hreiz
# Koukoug-Eurazia

Koukoug-Eurazia :
| Ur goukoug-Eurazia (Estonia). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Cuculiformes |
| Kerentiad : | Cuculidae |
| Genad : | Cuculus |
| Anv skiantel ||
| Cuculus canorus Linnaeus, 1758 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Ar goukoug-Eurazia zo un evn arvevat, Cuculus canorus an anv skiantel anezhañ.

## Doareoù pennañ

Brudet mat eo kan ar par : kou-kou(k).
* Cuculus canorus canorus hag Acrocephalus arundinaceus
* Cuculus canorus bangsi ha Phoenicurus moussieri

## Annez

En Eurazia e vev al labous.

## Gwelit ivez

* Rummad al laboused renket hervez o anv skiantel

## Gerioù kar

* Bronnoù-koukoug, gwelout gwezvoud.

## Daveennoù

* ↑ Cuculus canorus war al lec'hienn Avibase.
# Juvigné

Juvigné :
| Melestradurezh ||
| Stad | Frañs |
| Rannvro | Broioù al Liger |
| Departamant | Mayenne |
| Arondisamant | Laval |
| Kanton | Chailland |
| Kod kumun | 53123 |
| Kod post | 53380 |
| Maer Amzer gefridi | Gérard Lemonnier 2014-2020 |
| Etrekumuniezh | Communauté de communes de l'Ernée |
| Lec'hienn web | www.juvigne.fr |
| Poblañsouriezh ||
| Poblañs | 1 421 ann. (2020) |
| Stankter | 23 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 113 m — brasañ 224 m |
| Gorread | 62,16 km² |
| kemmañ |
Juvigné a zo ur gumun eus departamant ar Mayenne, e Bro-C'hall.

## Monumantoù ha traoù heverk

* Mammenn ar Gwilen

## Melestradurezh

Roll ar maerioù :
| Mare | Mare | Anv | Strollad | Karg |
| 1995 | → bremañ | Gérard Lemonnier | UDI | Labourer-douar Kuzulier departamant (1998-2011) |
| N'eo ket anavezet c'hoazh an holl fedoù. |||||

## Gevelliñ

Chocianów (Polonia)

## Liammoù diavaez

a vo kavet e Wikimedia Commons.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ EBSSA
# János Arany

János Arany (distaget [ˈjaːnoʃ ˈɒrɒɲ] en hungareg), ganet d'an 2 a viz Meurzh 1817 ha marvet d'an 22 a viz Here 1882, a oa ur barzh, kazetenner, skrivagner ha troour eus Hungaria. Skrivañ a reas gwerzioù e-leizh en hungareg, hag a zo bet troet e meur a yezh. Brudet eo e veurgan e tri fezh diwar-benn an haroz hungarat Miklós Toldi.

## Buhez

Ganet e voe e Nagyszalonta, a oa d'ar c'houlz-se e Rouantelezh Hungaria, en Impalaeriezh Aostria, met a zo bremañ e gwalarn Roumania. Dek bugel o doa bet e dud, met ne oa nemet daou a oa chomet bev. Deskiñ a reas lenn ha skrivañ, ha lenn a rae kalz, en hungareg koulz hag e latin. Da bevarzek vloaz en em lakaas da labourat evel danvez-kelenner. Adalek 1833 e teskas alamaneg ha galleg e skol-veur Debrecen. Buan avat ez eas da c'hoari pezh, kent mont tro-ha-tro da gelenner, da gazetenner ha d'ober a bep seurt micherioù all.
E 1840 e timezas da Julianna Ercsey (1816–1885). Daou vugel o devoe, ur verc'h hag a varvas yaouank hag ur mab, László, a voe barzh ivez ha dastumer kontadennoù hungarek.
Goude embann e veurgan Toldi e teuas János da vezañ anavezet ha mignonañ a reas gant ar barzh hollvrudet Sándor Petőfi. Gwall skoet e voe avat gant marv Petőfi e-pad Dispac'h Hungaria e 1848.
Dilennet e voe en Akademiezh Hungaria ar Skiantoù e 1858. Sekretour meur an Adademiezh e voe adalek 1865. Dilennet e voe ivez e penn ar Gevredigezh Kisfaludy, ur gevredigezh lennegel hungarek.
Paouez a reas da skrivañ goude marv e verc'h, war-bouez Őszikék, awenet gant ar marv, e 1877.
Mervel a reas e Budapest d'an 22 a viz Here 1882.

## Oberenn

Treiñ a reas pezhioù gant Shakespeare diwar ar saozneg en hungareg : A Midsummer Night's Dream, Hamlet ha The Life and Death of King John. Treiñ a reas oberennoù all ivez, gant Aristofanes, Mic'hail Lermontov, Aleksandr Pouchkin ha Molière, ha skoazellañ a reas troerien all.
Awenet e oa meurganoù János Arany gant istor Hungaria hag he harozioù, evel e Marv ar Roue Buda (1864). Ha hiziv c'hoazh eo levezonet ar sell o deus tud Hungaria war o istor gant ar meurganoù-se, diwar-goust ar fedoù gwir alies.
Unan eus e skridoù anavezetañ eo A Walesi Bárdok ("Barzhed Kembre"). Skrivet e voe ar varzhoneg-se gant Arany pa zeuas an impalaer Franz Joseph Iañ da Hungaria goude c'hwitadenn Dispac'h 1848. Sevel a reas ur skrid diwar-benn brezelioù Edouarzh Iañ Bro-Saoz da aloubiñ Kembre ha kavout abeg evel-se, dre guzh, e politikerezh Aostria en Hungaria.
Hiziv e seller ouzh János Arany evel unan eus barzhed veur Hungaria, e-kichen Sándor Petőfi, Endre Ady, Miklós Radnóti pe Attila József.

## Liammoù diavaez

a vo kavet e Wikimedia Commons.
* A Walesi Bárdok - Librivox
# Juzu

Juzu (diwar ar sinaeg: 数珠 shu zhu）eo an anv e vez roet d'ar chapeledoù implijet gant ar voudisted e Japan.
E Sina e vez graet oute fo zhu 佛珠 ("boulennoù Bouddha") pe nian zhu 念珠 ("boulennoù evit pediñ").
Berroc'h e vezont peurliesañ evit ar malaoù implijet gant ar voudisted e Tibet pe c'hoazh gant an Hindoued en India (gante 108 boullenn).

## Gwleet ivez

a vo kavet e Wikimedia Commons.
* Japa mala
* Chapeled
* Badi
# Juvigny

Juvigny zo anv meur a lec'h e Bro-C'hall :
* Juvigny (Aisne), kumun c'hall en departamant Aisne
* Juvigny (Marne), kumun c'hall en departamant Marne
* Juvigny (Haute-Savoie), kumun c'hall en departamant Haute-Savoie
* Juvigny les Vallées, kumun c'hall en departamant Manche
* Juvigny-le-Tertre, kumun gwechall en departamant Manche
* Juvigny-en-Perthois, kumun c'hall en departamant Meuse
* Juvigny-sur-Loison, kumun c'hall en departamant Meuse
* Juvigny-sur-Orne, kumun c'hall en departamant Orne
* Juvigny-sur-Seulles, kumun c'hall en departamant Calvados
* Juvigny-Val-d'Andaine, kumun c'hall en departamant Orne
# Juárez

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Juárez zo un anv-tiegezh spagnolek, aet da anv-lec'h.

## Tud

* Miguel Juárez Celman, prezidant Arc'hantina
* Benito Juárez, prezidant Mec'hiko

## Lec'hioù

* Ciudad Juárez
* Oaxaca de Juárez
# Ján Kollár

Ján Kollár (29 a viz Gouere 1793 - 24 a viz Genver 1852) a oa ur skrivagner, barzh, arkeologour ha politikour slovak hag a gemeras ur perzh bras en emsav hollslavek.

## E vuhez

Ganet e voe e Mošovce ha mont a reas da lise luterat Pressburg (Bratislava bremañ). E 1817 ez eas da Skol-veur Jena. Gouzout a reer e oa bet o kemer perzh er Wartburgfest (18 a viz Here 1817). Moarvat e oa bet levezonet gant ar vodadeg studierien alaman-se, ma voe goulennet ur stad vroadel evit Alamagn hag ur vonreizh hag a rofe kalz a frankiz d’an dud. Evel-se moarvat e voe heñchet war-zu an hollslavegezh. Beleget e voe ha mont a reas da b-Pest da labourat evel pastor luterat a-raok mont da gelenn, adalek 1849, e skol-veur Vienna, en Aostria, gant ur post kelenner arkeologiezh. Meur a wech e voe kuzulier gouarnamant Impalaeriezh Aostria evit ar pezh a denne da aferioù ar Slovaked.
Mont a reas e-barzh an emsav broadel slovak, pa oa en e zeroù. Met kavout a rae dezhañ ne rae an Tcheked hag ar Slovaked nemet ur bobl, hag a gomze meur a rannyezh, hini Bohemia, hini Moravia hag hini Slovakia. E tchekeg e skrive eta ha disteurel a rae strivoù ar vrogarourien slovak a glaske sevel ur slovakeg distag.
Evitañ e oa peder yezh slavek standard : ar rusianeg, ar poloneg, an tchek-ha-slovakeg hag ar serb-ha-kroateg.

## Oberennoù pennañ

* Slávy dcera (Merc’h Slava, barzhoniezh, 1824)
* O literárnej vzájemnosti mezi kmeny a nářečími slávskými (Eus ar c’heneskemmoù lennegel etre ar pobloù hag ar yezhoù slavek, 1836)
* Paměti z mladších let života (Eñvorennoù ma yaouankiz, 1863)
* Cestopis do horní Itálie (Danevell veaj en Italia uhel, 1843)
a vo kavet e Wikimedia Commons.
# János Kádár

E penn Hungaria e voe János Kádár etre 1956 ha 1988. Lakaet e voe e penn ar vro diwar youl ar Rusianed adalek ar 4 Du 1956 pa voe roet lamm da Imre Nagy.
Kiger Budapest e voe graet anezhañ pa oa bet ken empleget e lazhadenn Nagy ha ken reuet e voe ar galloud evit terriñ emsavadeg an dud en Hungaria.
# Kanton an Alre

Kanton an Alre :
| Lec'hiadur kanton an Alre e departamant Mor-Bihan ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Mor-Bihan |
| Arondisamant(où) | Arondisamant an Oriant |
| Kod kanton | 56 01 |
| Pennlec'h | An Alre |
| Kuzulierien Amzer gefridi | Michel Jalu Marie-Jo Le Breton 2015-2021 |
| Stadegoù ||
| Poblañs | 33 435 ann. (2019) |
| Gorread | 128,6 km² |
| Stankter | 260 ann./km² |
| Adrannoù ||
| Kumunioù | 7 |
| kemmañ |
Kanton an Alre a zo anezhañ ur rann velestradurel eus Frañs, e departamant ar Mor-Bihan hag e rannvro Breizh.

## Kumunioù
### Betek 2015

Kanton an Alre a yae 9 c'humun d'ober anezhañ :
* An Alre ;
* Ar Bonoù ;
* Krac'h ;
* Lokfiliberzh ;
* Lokmaria-Kaer ;
* Plougouvelen ;
* Plunered ;
* Pluvergad ;
* Santez-Anna-Wened.

### Abaoe 2015

Kanton an Alre a ya 7 kumun d'ober anezhañ :
* An Alre ;
* Krac'h ;
* Lokfiliberzh ;
* Lokmaria-Kaer ;
* Plunered ;
* Pluvergad ;
* Santez-Anna-Wened.

## Istor

Roll ar guzulierien departamant :
| Mare | Mare | Anv | Strollad | Karg |
| 2015 | → bremañ | Michel Jalu Marie-Jo Le Breton | Dehou-diseurt Dehou-diseurt | Maer Pluvergad Klañdiourez |
| 2014 | 2015 | Marie-Jo Le Breton | Dehou-diseurt | Klañdiourez |
| 2008 | 2014 | Philippe Le Ray | Dehoù diseurt | Kannad ar Mor-Bihan - Eilmaer Pluvergad |
| 1994 | 2008 | Michel Naël | Dehoù diseurt | Maer an Alre (1977-1995) |
| 1970 | 1994 | Pierre Orain | UDF | |
| 1964 | 1970 | Pierre Dugor | RI | Horolajer-braviger Maer an Alre (1964-1970) |
| 1945 | 1964 | Yves Kerroux | RI | |
| 1927 | 1940 | Joseph Flandrois | URD | Perc'henn-labourer-douar en Alre |
| 1919 | 1927 | Théophile Martin | | Istrer e Lokfiliberzh |
| 1910 | 1919 | Pierre Le Mouroux | | Mezeg-loened - Maer an Alre |
| 1904 | 1910 | Jean-Marie Lotodé | | Marc'hadour en Alre |
| 1898 | 1904 | Kont Gaston d'Argy | | Perc'henn e Krac'h |
| 1880 | 1898 | Joseph Martin d'Auray | Unaniezh an tuioù dehoù | Marc'hadour Kannad (1872-1876 ha 1881-1889) |

## Daveoù

* ↑ (fr) Joseph Martin d'Auray war lec'hienn Geneanet
* (fr) INSEE, poblañs lezennel kantonioù ar Mor-Bihan

## Gwelet ivez

Kantonioù ar Mor-Bihan | Kumunioù ar Mor-Bihan
# Kanton Vimy

Kanton Vimy :
| Kanton Vimy en arondisamant Arras. ||
| Melestradurezh ||
| Stad | Frañs |
| Rannvro | Hauts-de-France |
| Departamant | Pas-de-Calais |
| Arondisamant(où) | Arras |
| Kod kanton | 62 45 |
| Pennlec'h | Vimy |
| Kuzulierien Amzer gefridi | Bertrand Alexandre 2011-2015 |
| Stadegoù ||
| Poblañs | 22 749 ann. (2012) |
| Gorread | 139,45 km² |
| Stankter | 163 ann./km² |
| Adrannoù ||
| Kumunioù | 20 |
| kemmañ |
Kanton Vimy a oa anezhañ ur rann velestradurel eus Frañs, bet krouet gant lezenn an 23 a viz Eost 1790, e departamant ar Pas-de-Calais hag er rannvro Nord-Pas-de-Calais.

## Kumunioù

Kanton Vimy a yae 20 kumun d'ober anezhañ.
| Kumun | Poblañs (2020) | Kod-Post | Kod INSEE |
| Ablain-Saint-Nazaire | 1 929 | 62153 | 62001 |
| Acheville | 599 | 62320 | 62003 |
| Arleux-en-Gohelle | 886 | 62580 | 62039 |
| Bailleul-Sir-Berthoult | 1 428 | 62580 | 62073 |
| Bois-Bernard | 821 | 62320 | 62148 |
| Carency | 796 | 62144 | 62213 |
| Farbus | 604 | 62580 | 62324 |
| Fresnoy-en-Gohelle | 235 | 62580 | 62358 |
| Gavrelle | 817 | 62580 | 62369 |
| Givenchy-en-Gohelle | 2 003 | 62580 | 62371 |
| Izel-lès-Équerchin | 1 056 | 62490 | 62476 |
| Neuville-Saint-Vaast | 1 594 | 62580 | 62609 |
| Neuvireuil | 585 | 62580 | 62612 |
| Oppy | 383 | 62580 | 62639 |
| Quiéry-la-Motte | 729 | 62490 | 62680 |
| Souchez | 2 643 | 62153 | 62801 |
| Thélus | 1 239 | 62580 | 62810 |
| Villers-au-Bois | 614 | 62144 | 62854 |
| Vimy | 4 332 | 62580 | 62861 |
| Willerval | 657 | 62580 | 62892 |

## Daveoù

* (fr) INSEE, poblañs lezennel kantonioù Pas-de-Calais